MEDIDAS TRIBUTARIAS MODIFICACIÓN CALENDARIO FISCAL E PROCEDEMENTO DE RECADACIÓN–ESTADO DE ALARMA
ADMINISTRACIÓN LOCAL — Municipal — Marín (Outros documentos, notificacións e informacións públicas, 26/03/2020)

Que a Sra. Alcaldesa, o 18 de marzo do 2020, ditou resolución do tenor literal seguinte: O día 14 de marzo de 2020 o Goberno de España aprobou o Real Decreto 463/2020 polo que se declara o estado de alarma para a xestión da situación de crise sanitaria ocasionada polo coronavirus COVID‐19, cunha duración de 15 días naturais, que poderá ser prorrogada con autorización do Congreso dos Deputados. O día 17 de marzo de 2020 foi aprobado o Real Decreto Lei 8/2020, de medidas urxentes extraordinarias para facer fronte ao impacto económico e social do COVID-19, norma que trata no seu artigo 33 sobre a suspensión de prazos no ámbito tributario, dispoñendo, entre outros aspectos, a ampliación ata o 30 de abril de 2020 dos prazos de pago da débeda tributaria previstos nos apartados 2 e 5 do artigo 62 da Lei 58/2003, de 17 de decembro, xeral tributaria, os vencementos dos prazos e fraccións dos acordos de aprazamento e fraccionamento concedidos e os prazos para atender os requirimentos, dilixencias de embargo e solicitudes de información con transcendencia tributaria. O artigo 4 da Ordenanza xeral de Tesourería e recadación dos tributos e outros ingresos de dereito público do Concello de Marín establece o calendario fiscal deste Concello, fixando os períodos voluntarios de cobro dos tributos e prezos públicos municipais de vencemento periódico e notificación colectiva. Por Resolución da Alcaldía nº 3476/2019 do día 30 de decembro de 2019 foi aprobado o calendario fiscal para o ano 2020 establecendo, entre outros, os seguintes prazos: O punto 3º d o citado artigo 4 indica que o calendario fiscal poderá ser modificado de forma excepcional, para un concepto tributario e un exercicio, mediante Resolución da Alcaldía debidamente motivada, modificación que se fará pública mediante a publicación dun anuncio no taboleiro de edictos municipal, no boletín oficial da provincia de Pontevedra e nun diario dos de maior difusión da provincia. Por tanto, á vista do establecido no Real Decreto 463/2020, de 14 de marzo, no Real Decreto Lei 8/2020, de 17 de marzo, de medidas urxentes extraordinarias para facer fronte ao impacto económico e social do COVID-19, na Resolución ditada por esta Alcaldía o 30 de decembro de 2019, no exercicio das competencias atribuídas polo artigo 4.3 da ordenanza xeral de Tesourería e recadación dos tributos e outros ingresos de dereito público do Concello de Marín e no artigo 21.1 da Lei 7/1985, de 2 de abril, reguladora das bases de réxime local, Primeiro.- Deixar sen efecto a data de remate do período voluntario de pago dos seguintes tributos: A nova data de remate do período voluntario de pago será fixada por Resolución da Alcaldía unha vez perda vixencia o estado de alarma, data á que, no seu momento, se lle dará a debida publicidade. Segundo.- Suspender a posta ao cobro das taxas e prezos públicos que se enumeran a continuación: A nova data de inicio do período voluntario de pago será establecida mediante Resolución da Alcaldía, unha vez perda vixencia o estado de alarma e previa valoración da conveniencia da adaptación do resto das datas establecidas no calendario fiscal. Terceiro.- Durante a vixencia do estado de alarma non se iniciará o período voluntario de pago de ningunha liquidación. Cuarto.- Durante a vixencia do estado de alarma non se iniciarán procedementos de recadación en vía executiva. Q uinto.- Publíquese anuncio no taboleiro de edictos municipal, no Boletín Oficial da provincia de Pontevedra, nun diario dos de maior difusión da provincia e na páxina web do concello de Marín. Sexto.- Dese traslado da presente Resolución aos departamentos de Intervención e Tesourería aos efectos oportunos. Sétimo.- Dese conta da presente Resolución ao Pleno da Corporación na primeira sesión que se celebre dende esta data.